Komunumaro Kaltenkirchen-Land

Kaltenkirchen-Land estas komunumaro - en la germana lingvouzo de Ŝlesvigo-Holstinio Amt, pluralo Ämter - en la federacia lando Ŝlesvigo-Holstinio de Germanio. Ĝi troviĝas en la distrikto Segeberg, iom norde de Hamburgo. La 30-an de septembro 2006 la komunumaro sume havis 10.437 loĝantojn. La unuopaj komunumoj estas (la respektivaj nombroj de loĝantoj laŭ la stato 30-a de septembro 2006 inter krampoj): Alveslohe (2.566) Hartenholm (1.772) Hasenmoor (694) Lentföhrden (2.278) Nützen (1.163) Schmalfeld (1.964) Administra sidejo de la komunumaro estas la urbo Kaltenkirchen, kiu tamen ne mem apartenas al la komunumaro.